આ છે ડેવિડ ધવનની સેન્સિટિવિટી. આવી જ સેન્સિટિવિટી તમે આખી ફિલ્મમાં અનુભવશો. જેમને જૂડવા વિશે કંઈ જ ખબર નથી એમને માટે વાર્તા (અથવા સમથિંગ લાઈક સ્ટોરી)- ટ્વિન્સ બ્રધર પ્રેમ અને રાજા (વરુણ ધવન) બચપનમાં બિછડી જાય છે. એક (નબળો અથવા સીધોસાદો) ઊછરે છે મમ્મી-પપ્પા સાથે રાણીના દેશ ઈંગ્લાંડમાં, બીજો (સ્ટ્રીટ સ્માર્ટ, ટપોરી) મુંબઈના સાર્વજનિક ગણપતિ મંડળવાળા વરસોવા વિસ્તારમાં. સંજોગ એવા સર્જાય છે કે ટપોરી રાજા મુંબઈથી ઊડીને લંડન પહોંચે છે. બન્નેની પોતપોતાની ગર્લફ્રેન્ડ્સ (જેકલિન ફર્નાન્ડીસ-તાપસી પન્નૂ) સાથે મોજમસ્તી કરે છે. ત્યાં સુધી જ્યાં સુધી જાતજાતના વિલનનું આગમન મુંબઈથી લંડન થતું નથી. બસ, પછી મારધાડવાળી ક્લાઈમેક્સ અને એન્ડ ટાઈટલ્સ. હા, એ પહેલાં ઓરિજિનલ સલમાન ખાન પરદા પર આવીને થોડા ટુચકા ફેંકે છે પ્રેક્ષકો સામે.